Johann Olav Koss

Johann Olav Koss (født 29. oktober 1968 i Drammen) er en norsk tidligere skøyteløper. I OL i 1994 toppet han sin karriere med tre gull i ett og samme mesterskap, og satte samtidig tre verdensrekorder. Han er stifter av og president i den humanitære organisasjonen Right To Play.


== Bakgrunn ==
Begge foreldrene hans er leger. Familien flyttet fra Bergen til Drammen, og deretter til Lørenskog der Koss vokste opp. 


== Idrettskarriere ==
Koss representerte Strømmen IF på skøytebanen, og vant landsmesterskapet, det uoffisielle norgesmesterskapet for 15-åringer, i 1983. Han ble norsk juniormester på skøyter i 1987, men lå et stykke bak de beste i junior-VM i 1986 og 1987. I 1988 debuterte han på seniornivå i VM på Medeobanen i Alma Ata, men han greide ikke å komme med på den avsluttende 10 000-meteren.
Året etter kom han på 8.-plass i VM. Gjennombruddet kom i 1990, da han vant verdensmesterskapet i Innsbruck i Østerrike. De neste fire årene kom han på seierspallen i samtlige EM og VM, og tok tre laurbærkranser. Koss deltok i sitt første OL i Albertville 1992, der han vant 1500-meteren fire hundredeler foran Ådne Søndrål, og tok sølv på 10 000 meter bak Bart Veldkamp. Med sitt OL-gull i franske Albertville ble han også livsvarig medlem av Gullklubben.
I 1994, hans siste år som aktiv løper, tok han tre gullmedaljer i vinterlekene på Lillehammer, og satte samtidig tre nye verdensrekorder i løpene i Vikingskipet på Hamar. To av disse rekordene ble ikke slått før klappskøytene ble tatt i bruk. Verdensrekorden på 10 000 meter ble 13.30.55, og ga et klart gull i OL.
Det amerikanske magasinet Sports Illustrated kåret Koss til «Årets idrettsutøver» dette året, og han mottok Fearnleys olympiske ærespris for sine prestasjoner på Hamar. Han ble tildelt Oscarstatuetten i 1990, 1991 og 1994.Etter at Peter Mueller mistet jobben som landslagstrener for de norske skøyteløperne i forkanten OL-sesongen 2010, ble Koss forespurt å hjelpe til i sesongen med å være assistenttrener for de kvinnelige norske OL-skøyteløperne.


== MOT, Olympic Aid og Right To Play ==
Koss var medlem av Den internasjonale olympiske komité (IOC) 1999–2002. I 1994 var Koss med å starte kalenderprosjektet «Norske toppidrettsutøvere mot narkotika», sammen med treningskameraten Atle Vårvik. I 1997 ble arbeidet utvidet, og organisasjonen MOT ble stiftet av kameratene. Etter at Koss donerte OL-bonusen sin fra 1500 meter på Lillehammer til Olympic Aid, ble han engasjert i arbeidet for fattige barn. Da Olympic Aid gikk inn, stiftet han og er president i den humanitære organisasjonen Right To Play, og har i senere år viet seg til driften av denne. Koss styrte Right To Play fra sitt bosted i Canada før han flyttet tilbake til Norge i 2019.Kongen utnevnte 29. mars 2011 Koss til ridder av 1. klasse av Den Kongelige Norske Fortjenstorden «for internasjonalt humanitært virke for barn og unge innen sport og idrett.» I 2015 ble han utnevnt til honorært medlem av Order of Canada for sine skøyteprestasjoner og for å ha grunnlagt Right to Play.Koss ble på nytt nominert til «Årets idrettsutøver» av Sports Illustrated i 2011 for sitt arbeid med Right To Play.


== Personlige rekorder ==


== Meritter ==


=== Verdensrekorder ===
Liste over verdensrekordnoteringer satt av Johann Olav Koss.


=== Norgesrekorder ===
Liste over norgesrekordnoteringer satt av Johann Olav Koss.
NB: Regelen om "Norsk rekord kan settes kun på NORSKE BANER" var gyldig t.o.m. 1993/94-sesongen !!
Resultater (fra utenlandske baner) som ble "oppjustert" til gjeldende norsk rekord er merket med a.
* = Beregnet ved datoskille (1. juli 1994) til den nye sesongen for endring av regel blir dette 3 år 7 måneder 24 dager.


=== Sammenlagt i Verdenscupen ===


== Se også ==
Liste over mestvinnende vinterolympiere
Liste over norske mestvinnende vinterolympiere


== Referanser ==


== Eksterne lenker ==
(de) Johann Olav Koss – Munzinger Sportsarchiv 
(en) Johann Olav Koss – Olympics.com 
(en) Johann Olav Koss – Olympic.org 
(en) Johann Olav Koss – Olympedia 
(en) Johann Olav Koss – Sports-Reference (OL-resultater – arkivert) 
(en) Johann Olav Koss – databaseOlympics.com (arkivert) 
(en) Johann Olav Koss – Speedskatingbase.eu 
(en) Johann Olav Koss – SpeedSkatingNews.info 
(en) Johann Olav Koss – SpeedSkatingStats.com 
(en) Johann Olav Koss – TheSports.org 
(no) Johann Olav Koss i Store norske leksikon
(no) Johann Olav Koss i Norsk biografisk leksikon
«Johann Olav Koss» (engelsk). Skateresults.com. Arkivert fra originalen 11. oktober 2009. Besøkt 3. desember 2011. 
(en) Johann Olav Koss på Jakub Majerski's Speedskating database (Adelskalender distanser og sammenlagt)
(en) Johann Olav Koss på data.isuresults.eu (distanseresultater) og på www.isu.html.infostradasports.com på ISU sine nettsider.
(en) Johann Olav Koss på SpeedskatingResults.com (personlige rekorder og resultater)
Hyllest i Skøytesport til Johann Olav Koss i forbindelse med hans 40-årsdag
Sportsprofil Arkivert 29. november 2014 hos Wayback Machine. på www.n-s-f.no Besøkt 20. des 2011.
(no) Koss-stiftelse har brukt norske bistandspenger på luksushotell og alkoholBilder(en) Bilder på SpeedSkatingPhotos.info/DesgPhoto.com